Tisztelt Ebtartók!

Az állatok védelméről és kíméletéről szóló 1998. évi XXVIII. törvény 42/B. § (1) bekezdése alapján a Táti Közös Önkormányzati Hivatal az ebrendészeti feladatai ellátása érdekében Tát város közigazgatási területén tartott ebek nyilvántartásba vétele céljából **2018. április 30-ig** eb összeírást végez. Az eb összeírás önbevallásos módszerrel történik. Az ebek összeírása során az ebtartónak **ebenként kell kitöltenie** az „Ebösszeíró adatlapot”-ot, majd visszajuttatni az Önkormányzat részére. Az adatlapok beszerezhetőek a Táti Közös Önkormányzati Hivatalban (2534 Tát, Kossuth Lajos u. 15.) vagy letölthetők az Önkormányzat honlapjáról (www.tat.hu). Az adatlapok beszerzése az ebtartó kötelessége! Az adatszolgáltatási kötelezettség elmulasztása állatvédelmi bírság kiszabását vonja maga után!

A kitöltött adatlapokat az alábbi úton lehet benyújtani:

-személyesen a Táti Közös önkormányzati Hivatalban (2534 Tát, Kossut Lajos u. 15.),

-postai úton a Táti Közös Önkormányzati Hivatalnak címezve (2534 Tát, Kossut Lajos u. 15.) vagy

-elektronikus úton (aláírva,beszkennelve) a polghivatal@tat.hu elektronikus címre küldve.

Az ebösszeírás során adatot szolgáltatni köteles

-a 2015. évi ebösszeírás során bejelentett ebek tartója, tulajdonosa, amennyiben a korábbi bejelentéshez képest változás történt (az eb elpusztult, elveszett, új tulajdonoshoz került, megváltozott tartási helye),

-az azóta újonnan a háztartásokba került, ebek tartója, tulajdonosa

-a 2015. évi eb összeírás során be nem jelentett ebek tartója, tulajdonosa.

Felhívjuk továbbá a Tisztelt Eb tulajdonosok figyelmét, hogy a kedvtelésből tartott állatok tartásáról és forgalmazásáról szóló 41/2010. (II.26) Korm. rendelet 17/B. § (10)bekezdése értelmében 2013. január 1. napjától a 4 hónaposnál idősebb eb csak elektronikus transzponderrel (chippel) megjelölve tartható. Amennyiben jogszabályi kötelezettségének még nem tett eleget, kérjük, hogy haladéktalanul pótolja!

Annak érdekében, hogy a nyilvántartás aktuális információkat tartalmazzon, az eb tulajdonosok/tartók az ebösszeírást követően is kötelesek az eb adataiban, tartás címében bekövetkező változásokat, (költözését, elajándékozását elhullást, szaporulatot) írásban bejelenteni az „Ebösszeíró adatlap” és a „Változás-bejelentő adatlap” kitöltésével és benyújtásával!

Együttműködésüket köszönjük!

Dérné dr. Varga Katalin

jegyző